CELEX: 32021D1852
Language: et
Date: 2021-10-18 00:00:00
Title: Nõukogu otsus (EL) 2021/1852, 18. oktoober 2021, Euroopa Liidu nimel võetava seisukoha kohta Euroopa – Vahemere piirkonna lepinguga (millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vahel) moodustatud assotsiatsiooninõukogus seoses ELi ja Alžeeria partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud partnerluse prioriteedid

22.10.2021   
               
               
                  ET
               
               
                  Euroopa Liidu Teataja
               
               
                  L 374/52
               
            
         NÕUKOGU OTSUS (EL) 2021/1852,
         18. oktoober 2021,
         Euroopa Liidu nimel võetava seisukoha kohta Euroopa – Vahemere piirkonna lepinguga (millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vahel) moodustatud assotsiatsiooninõukogus seoses ELi ja Alžeeria partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud partnerluse prioriteedid
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna leping, millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vahel (1) (edaspidi „leping“), allkirjastati 22. aprillil 2002 ja see jõustus 1. septembril 2005.
                  
               
                     (2)
                  
                  
                     Assotsiatsiooninõukogu võttis ELi ja Alžeeria partnerluse prioriteedid vastu otsusega nr 1/2017 (2).
                  
               
                     (3)
                  
                  
                     Pooled leppisid kirjavahetuse teel kokku, et ELi ja Alžeeria partnerluse prioriteetide kehtivusaega tuleks pikendada.
                  
               
                     (4)
                  
                  
                     Lepingu artikli 94 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (5)
                  
                  
                     Assotsiatsiooninõukogu võtab kirjaliku menetluse teel vastu otsuse partnerluse prioriteetide kehtivuse pikendamiseks seni, kuni assotsiatsiooninõukogu võtab vastu uued ajakohastatud partnerluse prioriteedid.
                  
               
                     (6)
                  
                  
                     On asjakohane määrata kindlaks liidu nimel võetav seisukoht assotsiatsiooninõukogus, sest assotsiatsiooninõukogu otsusel on õiguslik toime.
                  
               
                     (7)
                  
                  
                     Seetõttu peaks liidu võetav seisukoht assotsiatsiooninõukogus põhinema assotsiatsiooninõukogu otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Euroopa – Vahemere piirkonna lepinguga (millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vahel) moodustatud assotsiatsiooninõukogus seoses ELi ja Alžeeria partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud partnerluse prioriteedid, põhineb assotsiatsiooninõukogu otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 18. oktoober 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 265, 10.10.2005, lk 2.
         
            (2)  ELi-Alžeeria assotsiatsiooninõukogu 13. märtsi 2017. aasta otsus nr 1/2017, millega lepitakse kokku ELi ja Alžeeria partnerluse prioriteedid (ELT L 82, 29.3.2017, lk 9).
         
            (3)  Vt dokumenti ST 12258/21 veebilehel: http://register.consilium.europa.eu.